stanford-oval/wikipedia huggingface dataset:
כובע פנמה
היסטוריה

במאה ה-17 החלה תעשיית קליעת הקש להתפתח כפרקטיקה ביתית ברחבי קו החוף באקוודור. במהלך המאה ה-18 צברה חבישת הכובע אהדה מקומית, והייצור התפתח בהדרגה. כבר באותה העת התקבע אזור "מאנאבי" (שבמערב אקוודור, השוכן לחופי האוקיינוס השקט) כמקור לאריג האיכותי ביותר.
במאה ה-19 הפך הכובע לפריט אופנה מקובל אצל הקולוניאליסטים הבריטים, והפך למזוהה עם האימפריה. בייחוד הכובע מדגם "אופטימו", המוצג בסרטים רבים כחלק מאפיון "בוני האימפריה", המבדיל אותם מבני המקום ומבני זמנים אחרים. כמו כן במהלך מחציתה השנייה של אותה מאה, החל הכובע להיות אופנתי בקרב המתיישבים האמריקאים במערב, בעת הבהלה לזהב בקליפורניה. רבים מהם חנו בדרכם לקליפורניה במצר פנמה. הכובע הפך למוצר אופנתי נחשק לאחר פרסום תמונתו של נשיא ארצות הברית תאודור רוזוולט בה הוא נראה חובש את הכובע לראשו במהלך ביקורו באתר הקמת תעלת פנמה.
תהליך הכנת הכובע

תהליך הכנתו של כובע פנמה מתחלק לשני שלבים עיקריים: קליעת האריג שממנו מורכב הכובע, והכנת האימום.
תהליך הקליעה מתבצע באופן בלעדי על ידי בני המקום, כחלק מהתקינה המקובלת להגדרת הכובע ככובע פנמה. התהליך מתחיל בקטיף גבעולי הטוקייה, ממשיך בטיפול הכולל מיון, בישול, ייבוש והלבנה, וכן קליעתם לאריג בצורת מעגל כדי לאפשר את עיצובו של הכובע וריכוכו במכות כנגד גוש עץ רך. תהליך הקליעה מסתיים בגיזום עדין של קצות קש העולים מפני שטח האריג להקניית מראה עדין וגיהוצו בחום.
תהליך האימום אינו מתבצע רק באקוודור. ישנם כובענים מומחים ברחבי העולם להם קשרים מסחריים עם הקולעים המקומיים, מהם הם רוכשים את הכובעים טרם הכנת האימום ולאחר מכן מעצבים אותם בהתאם לביקוש ולהזמנות אישיות.
דגמים מקובלים

כובע פנמה קלוע ידנית מקש עץ הטוקייה המקומי ויש לו שוליים, עם זאת הוא מעוצב במגוון צורות. הצורה המקובלת באקוודור היא דגם ה"אופטימו". זהו כובע שלא עבר קיבוע על אימום, ובעקבות השימוש המצטבר בו, וגלגולו החוזר ונשנה, נוצר במרכז הכתר שלו שביל חיץ בולט. עבור המקומיים באקודור מוגדר כובע זה ככובע פנמה. כאמור, היה זה הדגם השכיח בקרב החברה הגבוהה באימפריה הבריטית. לדגם יש בדרך כלל שוליים ברוחב 6.25-8 סנטימטרים. דגם שכיח נוסף הוא המגבעת הקלאסית, המקבילה בצורתה ובאימומה למגבעות הנמוכות המקובלות באירופה במאה ה-20. השוליים של דגם זה בדרך כלל אינם רחבים יותר מ-7 סנטימטרים וחצי. לעומת דגמים אלה ישנם כובעי ה"פלאנט" או "פלאנטישן", מלשון מטע, שיש להם שוליים רחבים יותר. לחלקם יש כתר נטול צורה וחלקם מקובעים כצורת מגבעת. מקובל שכובע זה נחבש על ידי בעלי המטעים, אם כי בעבר, כובע מסוג דומה היה מקובל בקרב עובדי המטעים.
כמו כן נפוצים הדגמים הבאים:
"מונטה קרלו", בעל כתר שטוח ונמוך ותיתורה רחבה יחסית.
"גטסבי" בעל כתר המקובע על שני אימומים שונים ותיתורה קצרה, שקיבל את שמו בהשראת הדמות הספרותית פרי דמיונו של פיצג'רלד.
"הוואנה", בעל כתר גבוה ותיתורה קצרה.
"דרבי" בעל כתר דמוי חצי-כדור.
כובעי פנמה עשויים באופן מקובל מקש בהיר שעבר הלבנה כדי לשמר את צבעו הטבעי. ככלל מקובלות שתי שיטות הלבנה. האחת נחשבת לאיכותית יותר, ובשל כך היא מקובלת בכובעים האיכותיים ביותר, כ"מונטה כריסטי" שבמאלבי אקוודור. השיטה מתבצעת באמצעות טיפול בגופרית מחוממת בגחלים לוחשות. לעומתה, השיטה הרווחת בכובעים היקרים פחות מקואנקה שבאקוודור, מתבצעת על ידי טיפול במי חמצן המקנה לקש בוהק לבן במיוחד.
ישנם דגמים העושים שימוש בקש צבוע בגוונים צהבהבים או חומים (מקובל לקרוא לצבע "קקאו"), להבדיל מכובע פנמה המסורתי המקובל על תיירים המבקרים בחופי הים. כובעים כאלה נרכשים לרוב על ידי תיירים השוהים בספארי ובפנים היבשת. כמו כן ישנם דגמים המשלבים קש בגוונים שונים.
בחלק מאריגי הקש נהוג לקלוע דוגמאות פתוחות גדולות, דמויות תחרה התורמות לנידוף הזיעה ולאוורור הראש.
איכותו של כובע פנמה נקבעת על ידי איכות הקש והטיפול בו, צפיפות הקליעה או צפיפות האריג שממנו הוא עשוי. יצרני הכובעים השונים מדרגים מספרית את תוצרתם. ככל שהמספר הנקוב גבוה יותר, כך האריג שממנו עשוי הכובע צפוף יותר. אין שיטת דירוג אחידה ומקובלת על היצרנים השונים ולכן לא ניתן להשוות דירוגים שונים של יצרנים שונים זה לזה.
מקובל שהכובעים האיכותיים והיקרים ביותר מיוצרים במונטה-כריסטי, מאלבי, אקוודור, שם כ-12 קולעים מסורתיים מקצועיים משמרים את אומנות קליעת כובעי ה"סופר פינו" (המעודנים ביותר) בעידודה של קרן סיוע פרטית שהוקמה במיוחד למטרה זו ("קרן מונטה-כריסטי"). נכון לפברואר 2014, לכובע פנמה האיכותי ביותר כ-800 קשרים לסנטימטר רבוע.
סיפורי פולקלור אופפים את כובעי הסופר-פינו, כמו הסיפור הרווח כי כובע איכותי הוא צפוף כל כך ולכן ביכולתו "להחזיק מים", וכשהוא "מגולגל", הוא דק דיו לעבור בקלות דרך טבעת נישואים.
גם שמם של הכובעים המיוצרים בקואנקה, אקוודור יצא עד למרחוק.
כמו בתחומים רבים אחרים, עלות היצור הנמוכה במזרח אסיה ובעיקר בסין הביאו לנדידה של היצור מאקודור וגוויעתה של רוב התעשייה המקומית, לטובת גרעין אמנים קטן בהרבה מזה שהיה בימים עברו.
בתרבות הפופולרית

במרוצת השנים הפך כובע פנמה מכובע קש מקומי לסמל סטטוס של ממש. כובע המקובל לזהות לראשם של ראשי מדינות ועשירי תבל.
צורה מסוימת של כובע פנמה, האופטימו, מזוהה יותר מכל עם דמות השליט האימפריאליסט הבריטי ברחבי המושבות החמות באימפריה, מאוסטרליה ומלזיה דרך הנמלים של סינגפור והונג קונג ועד הודו, עדי כדי השימוש הרווח בו בקולנוע לייצוג הדמות.
רט באטלר בסרט חלף עם הרוח חובש דגם מונטה קרלו.
ראו גם

כובע קש
הערות שוליים

↑  "Traditional weaving of the Ecuadorian toquilla straw hat". UNESCO. נבדק ב-24 באפריל 2014. {{cite web}}:  (עזרה) (הקישור אינו פעיל)
↑  סקנדל פנמה, דבר, 10 באוגוסט 1949
↑  כובע של קש, מעריב, 25 ביולי 1980
↑  History of the Panama Hat — Brent Black Panama Hats, www.brentblack.com
↑  Miller, Tom (1986). The Panama Hat Trail. p. 1.
↑  "Panama hat, n." Oxford English Dictionary. נבדק ב-2012-02-21. (הקישור אינו פעיל)
↑  על ראש הגבר בוער הכובע, דבר, 26 ביולי 1963
| --- | --- |
בקרת זהויות :  NLI: 987007544454705171  BnF: cb12517184b (data)  LCCN: sh96002334 
מגבעת מגולגלת
צמח הטוקייה שממנו מכינים את הקש ליצירת כובעי פנמה
תהליך הפרדת הקש
תהליך אריגתו של הכובע טרם הקיבוע
מגבעת "אופטימו"
לטימריים

| לטימריים |
| --- | --- |
 מודל של לטימריה
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי סנפירים בשרניים
מחלקה:: בעלי סנפירים בשרניים
סדרה:: צלקנתאים
תת־סדרה:: Latimerioidei
משפחה:: לטימריים
שם מדעי
 Latimeriidae ‏ברג, 1940

מאובן מהסוג מקרופומה
Undina penicillata מתור היורה מפאינטן בגרמניה
איור של Megalocoelacanthus
לטימריים (שם מדעי: Latimeriidae) היא משפחה של דגי גרם בעלי סנפירים בשרניים. משפחה זו היא היחידה ששרדה בסדרת הצלקנתאים (Coelacanthiformes), בה כיום ישנו רק סוג אחד - לטימריה (Latimeria) ובו 2 מינים: לטימריה אפריקנית (Latimeria chalumnae) ולטימריה אינדונזית (Latimeria menadoensis), הראשון מצוי בסכנת הכחדה, והשני מוגדר כפגיע.
אבולוציה

מספר פלאונטולוגים במאה ה-19 ובתחילת המאה ה-20 שיערו שהצלקנתאים היו קבוצת הדגים מהם התפתחו החולייתנים היבשתיים בעלי ארבע רגליים. סיבת ההשערה זו הייתה סנפירי החזה והגחון השריריים במאובני הצלקנתאים, אשר נראו כמתאימים להליכה על הקרקע. השערה חלופית של פלאונטולוגים אחרים זיהתה את מוצא החולייתנים היבשתיים בסדרה האחות של הצלקנתאים, דגי הריאות, אשר בשנים אלו כבר היו מוכרים למדע גם ממאובנים וגם מדגים חיים המסוגלים להתקיים ביבשה בעזרת ריאות. מחלוקת זו הייתה אחת הסיבות להתרגשות הרבה שגרם גילוי הצלקנתאים החיים. הסתבר כי דגי הלטימריה אינם הולכים על היבשה, אך הם משתמשים בסנפיריהם השריריים ל"הליכה" על קרקע הים. חקר הלטימריה נראה בתחילה כמפריך את השערת כמה מן הפלאונטולוגים לפיה היו לצלקנתאים המאובנים ריאות בדומה לדגי הריאות. אך גילוי מפתיע בשנת 2015 מצא ריאות תפקודיות בעוברי לטימריה. עם זאת, חקר רצף ה-DNA של הלטימריה קבע סופית כי דגי הריאות אכן קרובים יותר מן הצלקנתאים לבעלי ארבע הרגליים.
מיון

משפחה לטימריים (Latimeriidae)
סוג Holophagus - נכחד
סוג לטימריה (Latimeria)
סוג Libys - נכחד
סוג מקרופומה (Macropoma) - נכחד
סוג Macropomoides - נכחד
סוג Ticinepomis - נכחד
סוג Foreyia - נכחד
סוג Swenzia - נכחד
סוג Undina - נכחד
סוג Megacoelacanthus - נכחד
הערות שוליים

↑  Cupello. C. et al (2015) "Allometric growth in the extant coelacanth lung during ontogenetic development" Nature Communications, Vol. 6, Article No:8222, doi:10.1038/ncomms9222
| --- | --- |
בקרת זהויות :  NLI: 987007555782405171
כסף בבנק (2020)

| כסף בבנק (2020)>  הפוסטר הרשמי של האירוע בכיכובם של מגוון מתאבקים.מידע |
| --- | --- | --- |
ארגון: WWE
מותג (ים): Raw סמאקדאון
תאריך: 15 באפריל 2020 (הקלטה מראש של קרבות הסולם) 10 במאי 2020 (שאר האירוע)
עיר: אורלנדו, פלורידה סטמפורד, קונטיקט
אולם: WWE Performance Center משרדי המטה של ארגון ה-WWE
מספר צופים: 0
סיסמה פרסומית: Climb the Corporate Ladder The Risk is Worth the Reward
סדרת אירועי שלם וצפה של ה-WWE
| רסלמניה 36 | כסף בבנק (2020) | :NXT TakeOverIn Your House |
סדרת אירועי כסף בבנק
| 2019 | כסף בבנק (2020) | 2021 |
כסף בבנק (2020) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את שני המותגים (Raw וסמאקדאון) ונערך ב-10 במאי 2020, ב-WWE Performance Center, המשמש כמתחם האימונים של ה-WWE בשגרה באורלנדו, פלורידה, בעוד שקרבות הסולם המסורתיים הוקלטו מראש ב-15 באפריל והתקיימו במשרדי המטה של הארגון שבסטמפורד, קונטיקט. האירוע היה האירוע ה-11 בסדרת אירועי כסף בבנק.
במקור, האירוע היה אמור להיערך בשידור ישיר ברויאל פארמס ארנה שבבולטימור, מרילנד. אולם, היכל הספורט וארגון ה-WWE נאלצו לבטל את קיום האירוע עקב התפרצות מגפת הקורונה. הארגון הודיע שקרבות הסולם המסורתיים של כסף בבנק יתקיימו במשרדי המטה שלו בסטמפורד, קונטיקט, כשניתן לקרב הסולם גימיק חדש בשם "הסולם התאגידי", ובו המתאבקים יחלו את הקרב בקומת הקרקע ויעשו את דרכם עד לגג המבנה, שם המנצח בקרב יקבע.
שמונה קרבות התנהלו באירוע, כולל אחד שהתקיים במופע המקדים לאירוע. בקרב המרכזי, אוטיס ואסקה ניצחו בקרבות הסולם כסף בבנק, שהתקיימו במקביל. עוד ברשימת הקרבות, דרו מקינטייר ניצח את סת' רולינס ושמר על אליפות ה-WWE, ברון סטרומן ניצח את בריי וויאט ושמר על האליפות האוניברסלית, וביילי ניצחה את טמינה ושמרה על אליפות הנשים של סמאקדאון.
הפקה > רקע

האירוע כסף בבנק הוא אירוע שלם וצפה שנתי, המופק על ידי ה-WWE מאז שנת 2010 ובדרך כלל נערך בין חודש מאי לחודש יולי. שם האירוע נקרא על שם קרב הכסף בבנק, שהוא קרב סולם, שבו המשתתפים בקרב משתמשים בסולמות כדי להוריד את המזוודה מוו התלייה אשר נמצא מעל הזירה. המזוודה מכילה חוזה, המבטיח לזוכה בה קרב על אליפות עולם בכל זמן ובכל מקום שירצה במהלך השנה הקרובה. בדרך כלל, קרב זה כולל שמונה משתתפים המתחלקים שווה בשווה בין המותגים Raw וסמאקדאון (ארבעה מ-Raw וארבעה מסמאקדאון); לעומת זאת, בשנת 2020 פורסם שיהיו רק שישה משתתפים/ות (שלוש/ה מ-Raw ושלוש/ה מסמאקדאון). לזוכה בקרב הכסף בבנק של הגברים הייתה האפשרות לבחור בין האליפות האוניברסלית של Raw לבין אליפות ה-WWE של סמאקדאון. לזוכה בקרב הכסף בבנק של הנשים הייתה האפשרות לבחור בין אליפות הנשים של Raw לבין אליפות הנשים של סמאקדאון.
הפקה > רקע > השפעת מגפת הקורונה

כמו כל אירועי הספורט בכלל ובאירועי ההיאבקות המקצועית בפרט, אירוע זה הושפע על ידי מגפת הקורונה ולכן נדרשו להיעשות שינויים רבים בנושא. האירוע היה אמור להתקיים ברויאל פארמס ארנה שבבולטימור, מרילנד. אולם, ב-30 במרץ, כשבוע לפני רסלמניה 36, מושל מרילנד, לארי הוגאן הוציא צו הישארות בבתים. פרסומת על האירוע כסף בבנק הוצגה במהלך הלילה השני של רסלמניה 36, ששודר ב-5 באפריל, אך זאת ללא כל אזכור באיזו עיר ובאיזה אולם תתקיים. בסופו של דבר, אולם הרויאל פארמס ארנה ביטל את כל מופעיו בעקבות המגפה והחל במדיניות החזרים כספיים.
תחילה, ארגון ה-WWE לא הודיע על מיקומו החדש של האירוע (כמו ה-WWE Performance Center באורלנדו, פלורידה, שממנו הארגון ביצע את מרבית מופעיו מאז 13 במרץ), אך ב-17 באפריל בפרק של התוכנית סמאקדאון, פורסם ששני קרבות הסולם כסף בבנק יתקיימו במשרדי המטה של ארגון ה-WWE בסטמפורד, קונטיקט, כשניתן לקרב הסולם גימיק חדש בשם "הסולם התאגידי", ובו המתאבקים יחלו את הקרב בקומת הקרקע ויעשו את דרכם עד לגג המבנה, שם המנצח בקרב יקבע על ידי הסרת המזוודה מוו התלייה. ב-1 במאי בפרק של התוכנית סמאקדאון, נודע גם שקרבות הסולם כסף בבנק של הגברים ושל הנשים יתקיימו בו זמנית. לאחר שינויים בפורמט של הקרב, מספר המשתתפים בכל קרב הצטמצם לשישה בלבד; מאז שנת 2018, קרבות הסולם של הגברים ושל הנשים כללו שמונה משתתפים שחולקו שווה בשווה בין המותגים Raw וסמאקדאון. בעוד שקרבות הסולם הוקלטו ב-15 באפריל, נודע ששאר הקרבות באירוע יתקיימו במתחם האימונים של ה-WWE Performance Center.
אירוע

| --- | --- |

תפקיד:: שם:
צוות השידור באנגלית: מייקל קול (סמאקדאון)
צוות השידור באנגלית: קורי גרייבס (סמאקדאון)
צוות השידור באנגלית: טום פיליפס (Raw)
צוות השידור באנגלית: סמואה ג'ו (Raw)
צוות השידור באנגלית: ביירון סקסטון (Raw)
צוות השידור בספרדית: קרלוס קבררה
צוות השידור בספרדית: מרסלו רודריגז
כרוזים: גרג המילטון (סמאקדאון)
כרוזים: מייק רום (Raw)
שופטים: דנילו אנפיביו
שופטים: שון בנט
שופטים: ג'סיקה קאר
שופטים: ג'ון קון
שופטים: דן אנגלר
שופטים: דריק מור
שופטים: צ'אד פטון
שופטים: רוד זאפאטה
מראיינות: צ'ארלי קארוסו
מראיינות: קיילה ברקסטון
מראיינות: אליס אשטון
פאנל לפני האירוע: סקוט סטנפורד
פאנל לפני האירוע: פיטר רוזנברג
כתבי השטח לפני האירוע: רנה יאנג
כתבי השטח לפני האירוע: בוקר טי
כתבי השטח לפני האירוע: ג'ון "בראדשו" לייפילד
אירוע > מופע מקדים

המופע המקדים הכיל קרב אחד בודד, ובו ג'ף הארדי התמודד מול סזארו. בסיום, הארדי ביצע על סזארו את מהלך הסוואנטון בומב כדי לנצח בקרב.
אירוע > קרבות מקדימים

האירוע עצמו נפתח בקרב שבו הניו דיי (ביג אי וקופי קינגסטון) הגנו על אליפות הזוגות של סמאקדאון נגד המיז וג'ון מוריסון, לוצ'ה האוס פארטי (לינסה דוראדו וגראן מטאליק), ו-The Forgotten Sons (סטיב קאטלר ווסלי בלייק) (שלוו לקרב על ידי ג'קסון רייקר). במהלך הקרב, רייקר הורחק ממתחם הזירה לאחר מספר הפרעות מצידו. בסיום, ביג אי ביצע על מטאליק את מהלך הביג אנדינג ולאחר מכן הצמיד אותו לניצחון, שהקנה לו ולקינגסטון הגנה מוצלחת על התואר.
אז, R-טרות' היה אמור להתמודד מול MVP. טרות' החל להעליב את MVP, עד שבובי לאשלי קטע אותו והחליט על דעת עצמו שהוא זה שיתמודד מול טרות'. לאחר כשתי דקות של קרב, לאשלי השיג את הניצחון בקרב לאחר שביצע על טרות' את מהלך הספיר.
בקרב שבא לאחר מכן, ביילי (שלוותה לקרב על ידי סשה בנקס) הגנה על אליפות הנשים של סמאקדאון נגד טמינה. במהלך המחצית הראשונה של הקרב, ביילי שמה לעצמה למטרה לפגוע ברגלה של טמינה. לאחר שטמינה ביצעה על ביילי את מהלך הסמואן דרופ, בנקס הסיחה את דעתה של טמינה. הסחת דעת זו איפשרה לביילי להתאושש ולתקוף את טמינה. כשטמינה ניסתה לבצע פעם נוספת את מהלך הסמואן דרופ, ביילי הצליחה לבצע הצמדה שהספיקה לה כדי להשיג את הניצחון בקרב. לאחר הקרב, כשטמינה ניסתה שוב לבצע על ביילי את מהלך הסמואן דרופ, בנקס תקפה אותה.
לאחר מכן, ברון סטרומן הגן על האליפות האוניברסלית נגד בריי וויאט. במהלך הקרב, סטרומן השיג שליטה מלאה על פני וויאט. כשסטרומן ניסה לתקל את וויאט מחוץ לזירה, האחרון התחמק מסטרומן, שהתנגש בשולחן השדרנים. בחזרה בזירה, וויאט ביצע על האלוף האוניברסלי את מהלך "האחות אביגיל", שלא הספיק לו כדי להשיג פעם נוספת את חגורת האליפות. כשוויאט ניסה לבצע פעם נוספת את אותו המהלך, סטרומן התחמק וביצע במקום את מהלך הצ'וקסלאם. סטרומן המשיך וביצע על וויאט את מהלך הראנינג פאוורסלאם מחוץ לזירה. ברגעי הסיום של הקרב, סטרומן עטה על פניו את מסכת ה"כבשה השחורה" שלו שהייתה אופיינית לו בזמן שהוא היה חבר בקבוצת משפחת וויאט. סטרומן נהג באסטרטגיה שבה הוא גרם לוויאט להאמין שהוא הצטרף אל שורותיו, זאת לאחר שהשניים התחבקו. לעומת זאת, סטרומן דחף את וויאט, הסיר מפניו את המסכה וביצע עליו פעם נוספת את מהלך הראנינג פאוורסלאם, שהספיק לו כדי לנצח בקרב ולשמור על התואר.
בקרב הלפני אחרון, שהיה האחרון ממתחם האימונים של ה-WWE Performance Center, דרו מקינטייר הגן על אליפות ה-WWE נגד סת' רולינס. רולינס ביצע על מקינטייר את מהלך הסטומפ, אך לא הצליח לנצח בקרב. בסיום, כשרולינס ניסה לבצע פעם נוספת את אותו המהלך, מקינטייר חמק מכך וביצע את מהלך הגלאזגו קיס. בעקבות מהלך זה, רולינס נדחק אל חבלי הזירה וכשחזר מהם הוא ביצע על מקינטייר את מהלך הסופרקיק, אך כשמקינטייר גם חזר מחבלי הזירה, הוא ביצע עליו את מהלך הסיום שלו, בעיטת ה-Claymore, שהספיקה לו כדי לנצח בקרב ולשמור על חגורת האליפות בהצלחה. לאחר הקרב, מקינטייר הציע ללחוץ את ידו של רולינס, כשהאחרון אכן לחץ את ידו של אלוף ה-WWE.
תוצאה לאורך זמן > Raw

לילה לאחר מכן בתוכנית Raw, אלופת הנשים של Raw, בקי לינץ' הגיעה לזירה ביחד עם מזוודת כסף בבנק, כאשר היא הודיעה שהיא תיעדר מפעילות. אסקה שלא הבינה מדוע היא נמצאת ביחד עם מזוודת הכסף בבנק שהיא זכתה בה באירוע, הגיעה גם כן לזירה. לינץ' חשפה את מה שיש בתוך המזוודה ואמרה שקרב הסולם כסף בבנק היה למעשה על אליפות הנשים של Raw, כשהעניקה את חגורת האליפות שלה לאסקה. לינץ' חשפה שהיא תיעדר עקב העובדה שהיא נמצאת בהיריון. כתוצאה מזכייה זו, אסקה הפכה לאלופת הגראנד סלאם השנייה בתולדות ה-WWE בנוסף להיותה אלופת הטריפל קראון השלישית.
תוצאה לאורך זמן > סמאקדאון

בתוכנית סמאקדאון באותו השבוע, הזוכה בקרב הכסף בבנק של הגברים, אוטיס, התארח בפינתם של המיז וג'ון מוריסון, כשהאחרונים נהגו לעשות צחוק ממנו וממערכת היחסים שלו עם מנדי רוז. בתגובה, אוטיס איתגר אותם לקרב זוגות. בעקבות אי הנוכחות של שותפו לצמד Heavy Machinery, טאקר, אוטיס נאלץ למצוא שותף אחר. ברון סטרומן נגלה כשותפו של אוטיס וביחד הם ניצחו את המיז ומוריסון. לאחר הקרב, רוז הגיעה כדי לברך את אוטיס על ניצחונו, כשבו זמנית היא הסיחה את דעתו של סטרומן במטרה לגרום לאוטיס לנסות לפדות את המזוודה עליו. עם זאת, למרות הפיתוי הרב, אוטיס בחר שלא לעשות זאת.
תוצאות

| מס' | תוצאות | התניות | זמן |
| --- | --- | --- | --- |
| P1 | ג'ף הארדי ניצח את סזארו | קרב יחידים | 13:30 |
| 2 | הניו דיי (ביג אי וקופי קינגסטון) (א) ניצחו את ג'ון מוריסון והמיז, The Forgotten Sons (סטיב קאטלר ווסלי בלייק) (עם ג'קסון רייקר), ולוצ'ה האוס פארטי (גראן מטאליק ולינסה דוראדו) | קרב זוגות מרובע על אליפות הזוגות של סמאקדאון | 12:00 |
| 3 | בובי לאשלי ניצח את R-טרות' | קרב יחידים | 01:40 |
| 4 | ביילי (א) (עם סשה בנקס) ניצחה את טמינה | קרב יחידים על אליפות הנשים של סמאקדאון | 10:30 |
| 5 | ברון סטרומן (א) ניצח את בריי וויאט | קרב יחידים על האליפות האוניברסלית | 10:55 |
| 6 | דרו מקינטייר (א) ניצח את סת' רולינס | קרב יחידים על אליפות ה-WWE | 19:20 |
| 7 | אסקה ניצחה את כרמלה, דנה ברוק, לייסי אוואנס, ניה ג'קס ושיינה בייזלר | קרב סולם כסף בבנק על חוזה לקרב על אליפות הנשים | 22:00 |
| 8 | אוטיס ניצח את AJ סטיילס, אליסטר בלאק, דניאל בריאן, המלך קורבין וריי מיסטריו | קרב סולם כסף בבנק על חוזה לקרב על אליפות העולם | 27:15 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
הערות שוליים

↑  האירוע כסף בבנק יתקיים ב-10 במאי בבולטימור, מרילנד
↑  צו הישארות בבתים יצא לתושבי מרילנד
↑  האירוע כסף בבנק לא יתקיים בבולטימור עקב מגפת הקורונה
↑  המשתתפים בקרב הסולם כסף בבנק יטפסו במעלה משרדי המטה של ה-WWE
↑  קרבות הסולם כסף בבנק של הגברים ושל הנשים יתקיימו במקביל
↑  דיווח: ארגון ה-WWE צילם תוכן עבור אירוע הכסף בבנק על גג משרדי המטה שלו
↑  מקינטייר יגן על אליפות ה-WWE נגד רולינס
↑  קרב כסף בבנק של הנשים
↑  קרב כסף בבנק של הגברים
↑  ביילי תגן על אליפות הנשים של סמאקדאון נגד טמינה
↑  סטרומן יגן על האליפות האוניברסלית נגד וויאט
↑  הניו דיי יגנו על אליפות הזוגות של סמאקדאון בקרב מרובע
↑  טרות' נגד MVP
↑  הארדי נגד סזארו (קרב במופע המקדים)
↑  הארדי ניצח את סזארו (קרב במופע המקדים)
↑  הניו דיי ניצחו בקרב הזוגות המרובע ושמרו על חגורות האליפות
↑  בובי לאשלי ניצח את R-טרות'
↑  ביילי ניצחה את טמינה ושמרה על אליפות הנשים של סמאקדאון
↑  סטרומן ניצח את וויאט ושמר על האליפות האוניברסלית
↑  מקינטייר ניצח את רולינס ושמר על התואר
↑  אסקה ניצחה בקרב הכסף בבנק של הנשים
↑  אוטיס ניצח בקרב הכסף בבנק של הגברים
משרדי המטה של ארגון ה-WWE, האתר שבו התקיים קרבות הסולם המסורתיים של הגברים ושל הנשים
כד בורגזה

| --- | --- |

 מידע כללי
 תאריך יצירה:  שנות ה־30 של המאה ה־1 לפנה״ס 
 טכניקה וחומרים:  שיש פנטלי 
 ממדים בס"מ
 גובה:  172 ס״מ 
 קוטר:  135 ס״מ 
 נתונים על היצירה
 מספר יצירה:  MR 985 (המחלקה לעתיקות יווניות, אטרוסקיות ורומיות של מוזיאון הלובר) 
 מיקום:  Greek antiquities, room 17
 
כד בורגזה הוא כד מיוון העתיקה העשוי שיש לבן, שפוסל במחצית השנייה של המאה הראשונה לפנה"ס ככד שנועד לעטר גן או מבנה. הכד התגלה בוילה לודוויסי, שניצבת במקום בו עמדו בעת העתיקה גני סאלוסטיוס.
תיאור הכד

גובהו של הכד 1.72 מטרים וקוטרו 1.35 מטרים. בצידו החיצוני של הכד מצוים תגליפים רבים המתארים בכחנליה - תהלוכה דתית לכבוד האל היווני דיוניסוס, אולם הסאטירים שעל הכד שונים מהתיאורים המקובלים בעת העתיקה - אין להם רגלי עז. לפי אחת הסברות מתוארת על הכד הצלתו של סילנוס על ידי האל אפולון.
גילוי הכד

הכד התגלה בגני סאלוסטיוס בשנת 1566 ונרכשו על ידי משפחת בורגזה. נפוליאון בונפרטה רכש את הכד בשנת 1808 מקמילו  בורגזה, הנסיך השישי מסולמונה (אנ'), בעלה של פולין בונפרטה, ומאז 1811 מוצג הכד במוזיאון הלובר.
הכד, שהפך לסמל היצירה הקלאסית, נעשה מודל לחיקוי, והעתקים רבים שלו נוצרו במהלך השנים שלאחר הצגתו, שלושה מהם הוצבו בארמון ורסיי, שנים נוספים עשויים שיש ניצבים בבית הוטון (אנ') שבנורפוק, והעתק עשוי ברונזה ניצב בפארק אוסטרלי במידלסקס (אנ'). העתק מוקטן של הכד, עשוי כסף, יוצר על ידי הצורף פול סטור (אנ') וניתן במתנה לג'ורג' הרביעי, מלך הממלכה המאוחדת. ג'וזאיה ודג'ווד עיצב תבליטים וכלים בהשראת כד בורגזה. העתקים מוקטנים רבים של הכד נוצרו משיש, ברונזה או פורצלן ונמכרו ברחבי אירופה.
כנף קרב 50 (לופטוואפה)

| --- | --- |
סמל הכנף
סמל הכנף
 פרטים
 מדינה:  גרמניה הנאצית גרמניה הנאצית
 שיוך:   לופטוואפה
 סוג:  כנף מטוסי קרב
 אירועים ותאריכים
 תקופת הפעילות:  יולי 1943 – אוקטובר 1943 (כ־93 ימים)
 מקים היחידה:  הרמן גרף
 מלחמות:  מלחמת העולם השנייה
 נתוני היחידה
 כוח אדם:  12 טייסות
 ציוד עיקרי:  מטוס Bf 109
 פיקוד
 מפקדים:  הרמן גרף
כנף קרב 50 (בגרמנית: Jagdgeschwader 50) הייתה כנף מטוסי קרב של הלופטוואפה במלחמת העולם השנייה, אשר הייתה מיועדת ליירוט מטוסי הפצצה תקיפה וסיור של בעלות הברית ובמיוחד מטוסי דה הבילנד מוסקיטו של חיל האוויר המלכותי. היחידה נחשבה לכישלון, ופורקה שלושה חודשים בלבד לאחר הקמתה.
היסטוריה

התכנון להקמת כנף מטוסי קרב אשר תיועד ליירוט מטוסי הפצצה תקיפה וסיור של בעלות הברית ובמיוחד מטוסי דה הבילנד מוסקיטו של חיל האוויר המלכותי, הוכנה בידי הרמן גרף כבר ביוני 1943. ביולי של אותה שנה החלו להגיע מטוסי ה-Bf 109G-5 שיועדו ללחימה בגובה רב, אולם הכנף הוגדרה כמבצעית רק ב-21 ביולי של אותה שנה, וב-15 באוגוסט ניתן לה שמה הרשמי Jagdgeschwader 50, וגרף מונה כמפקדה. מרבית המטוסים בכנף היו מסרשמיט Bf 109, ויועדה בעתיד לעשות שימוש במטוסי מסרשמיט Me 163. אולם בהדרגה כאשר בעלות הברית החלו להפציץ את אירופה התברר שהמסרשמיטים לא שקולים למוסקיטו, והיו מוצלחים יותר נגד המפציצים הכבדים שהפעיל חיל האוויר של ארצות הברית.
גרף הורשה לבחור בעצמו את מפקדי הכנף, והוא בחר שלושה מבין ידידיו הוותיקים אלפרד גריסלאבסקי, ארנסט סוב והיינריך פילגראבה. הכנף התחלקה לשלושה להקים (Gruppe), שכל אחד מהם חולק לטייסות. היחידה נודעה לשמצה בחוסר המשמעת הצבאית שלה, גראסליבסקי כותב ביומנו: "היחידה שאינה צבאית ביותר בכל הוורמאכט". כאמור היחידה לא הפגינה ביצועים מרשימים, נחשבה לכישלון מוחלט, ופורקה באוקטובר שלושה חודשים בלבד לאחר הקמתה. בסה"כ נהרגו שישה מבין אנשיה, ו-13 ממטוסיה הופלו.
מבנה

הכנף חולקה על פי המבנה הבא:
להק I‏ (I./JG50)
להק II‏ (II./JG50)
להק III‏ (III./JG50)
הערות שוליים

1 2 3  כנף קרב 50 באתר לקסיקון הוורמאכט
↑  כנף קרב 50 באתר הלופטוואפה
כנף קרב 54 (לופטוואפה)

| --- | --- |

 פרטים
 כינוי:  'הלבבות הירוקים' (Grünherz)
 מדינה:  גרמניה הנאצית גרמניה הנאצית
 שיוך:   לופטוואפה
 סוג:  כנף מטוסי קרב
 אירועים ותאריכים
 תקופת הפעילות:  יולי 1939 – מאי 1945 (כ־5 שנים)
 מלחמות:  מלחמת העולם השנייה
 נתוני היחידה
 כוח אדם:  12 טייסות
 ציוד עיקרי:  מטוס Bf 109 ופוקה-וולף Fw 190
כנף קרב 54 (בגרמנית: Jagdgeschwader 54 או בקיצור JD 54; בפירוש מילולי: כנף צייד) הייתה כנף של מטוסי קרב בלופטוואפה במהלך מלחמת העולם השנייה.
הכנף הוקמה ביולי 1939 על בסיס טייסים אוסטרים שסופחו ללופטוואפה הגרמני. הכנף לקחה חלק במערכות הפתיחה של המלחמה ובהמשך לקחה חלק בקרב על בריטניה, עד אשר הועברה ב-1941 לשרת בחזית המזרחית. החל מסוף 1943 יחידות הכנף הועברו בהדרגה להגן על שמי גרמניה מפני תקיפות בעלות הברית ממערב ('הגנה על הרייך') עד לתבוסה הגרמנית במאי 1945. במחצית הראשונה של המלחמה השתמשה הכנף במטוס הקרב החד-מושבי המסרשמיט Bf 109 החל בדגם E (אמיל) ועד לדגם G (גוסטב), החל מתחילת 1943 החלו להשתלב בכנף מטוסי פוקה-וולף Fw 190.
עם מעל ל-9,600 הפלות של מטוסי אויב, יחידה זו נחשבת לכנף הקרב השנייה המוצלחת ביותר בהיסטוריה (אחרי כנף קרב 52).